ฉลุย!“ไว้วางใจ”11 รมต. – ตามคาดเสียงรัฐมนตรี ปชป.น้อยสุดจากปมภายในพรรค
เป็นไปตามคาด ที่ประชุมสภาผู้แทนราษฎรมีมติเห็นชอบไว้วางใจ 11 รัฐมนตรี ด้านหัวหน้าพรรคประชาธิปัตย์คะแนนเสียงน้อยสุดจากปัญหาการทำหน้าที่รัฐมนตรี
23 ก.ค. 2565

ผู้สื่อข่าวรายงานว่า การประชุมสภาผู้แทนราษฎร เพื่อพิจารณาญัตติขอเปิดอภิปรายไม่ไว้วางใจรัฐมนตรีเป็นรายบุคคลตามรัฐธรรมนูญ มาตรา 151 จำนวน 11 คน วันนี้ ( 23  ก.ค. 65) โดยมีนายชวน หลีกภัย ประธานสภาผู้แทนราษฎร ทำหน้าที่เป็นประธานในการประชุม โดยตามมาตรา 151 รัฐมนตรีต้องมีเสียงเกินกึ่งหนึ่งของสมาชิกรัฐสภา หรือจำนวน 239 คน โดยที่อภิปรายไม่ไว้วางใจ 2565 รายบุคคล มีดังนี้
ผลคะแนนการลงมติอภิปรายไม่ไว้วางใจ 2565 รายบุคคล มีดังนี้  
 
พล.อ.ประยุทธ์ จันทร์โอชา นายกรัฐมนตรีและรมว.กลาโหม
นายจุรินทร์ ลักษณวิศิษฎ์ รองนายกรัฐมนตรีและรมว.พาณิชย์
นายอนุทิน ชาญวีรกูล รองนายกรัฐมนตรีและรมว.สาธารณสุข
พล.อ.ประวิตร วงษ์สุวรรณ รองนายกรัฐมนตรี
พล.อ.อนุพงษ์ เผ่าจินดา รมว.มหาดไทย
นายศักดิ์สยาม ชิดชอบ รมว.คมนาคม
นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม
นายจุติ ไกรฤกษ์ รมว.พัฒนาสังคมและความมั่นคงของมนุษย์
นายสันติ พร้อมพัฒน์ รมช.คลัง
นายนิพนธ์ บุญญามณี รมช.มหาดไทย
นายสุชาติ  ชมกลิ่น  รมว.แรงงาน
สรุปได้ว่าที่ประชุมสภาฯ ยังไว้วางใจให้รัฐมนตรีทั้ง 11 คน ทำหน้าที่ต่อไป โดยเป็นที่น่าสังเกตว่า พล.อ.ประวิตร มีคะแนนไว้วางใจจาก ส.ส.ในสภาฯมากที่สุด ตามมาด้วย นายอนุทิน ที่มีคะแนนเป็นอันดับสองตามที่หลายฝ่ายคาเการณ์เอาไว้
ขณะที่รัฐมนตรีในส่วนของพรรคประชาธิปัตย์ พบว่ามีคะแนนน้อยที่สุด โดยเฉพาะนายจุรินทร์ หัวหน้าพรรคประชาธิปัตย์ ซึ่งสะท้อนปัญหาภายในพรรคได้อย่างชัดเจน โดยเฉพาะก่อนหน้านี้ที่แกนนำพรรคต่างยอมรับว่า คุมเสียง ส.ส.ภายในพรรคยาก เนื่องจาก ส.ส.หลายคนไม่พอใจการบริหารของนายจุรินทร์ รวมถึง ส.ส.จากพรรคการเมืองอื่นที่มองว่านายจุรินทร์ ยังตอบข้อซักถามไม่ชัดเจน โยเฉพาะปมการทุจริตถุงมือยาง